**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 16 /01/2025**

**Αριθ. Πρωτ. 749**

**ΑΠΟΣΠΑΣΜΑ**

# Από το πρακτικό της αριθμ. 1ης /2025ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 9**

**Έγκρισης Σχεδίου και Σύναψη Προγραμματικής Σύμβασης μεταξύ ΔΕΠΟΔΑΛ Α.Ε Ο.Τ.Α. (Κύριος του Έργου) και Δήμου Λεβαδέων (Φορέας Υλοποίησης-δικαιούχος) για τη πράξη: «****ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν.ΒΟΙΩΤΙΑΣ».**

Στη Λιβαδειά σήμερα 14η Ιανουαρίου 2025 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 476/10-01-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 6 (έξι) , ήτοι

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1.Αγνιάδης Παναγιώτης

2. Τουμαράς Βασίλειος Αν και είχε νόμιμα προσκληθεί

3. Καλλιαντάσης Χρήστος

4. Τόλιας Δημήτριος - αν/κό μέλος κ. Παπαβασιλείου Αικατερίνης

5. Μίχας Δημήτριος

6. Ταγκαλέγκας Ιωάννης

Ο Πρόεδρος της Δημοτικής Επιτροπής εισηγούμενος το 9ο θέμα της ημερήσιας διάταξης έθεσε

υπόψη των μελών την με αριθ.πρωτ. 464/10-01-2025 έγγραφη εισήγηση της Δ/νσης

Τεχνικών Υπηρεσιών του Δήμου Λεβαδέων στην οποία αναφέρονται:

Στα πλαίσια της με αρ. πρ. ΥΠΕΝ/ΔΠΔΑ/91534/2114/04.12.2024 Πρόσκλησης με κωδικό ΕΠ104-1215 και Α/Α ΟΠΣ 7990 (ΑΔΑ: 6ΔΑ04653Π8-Ξ4Ν) για την υποβολή πρότασης στο Πρόγραμμα Ανάπτυξης: «ΤΠΑ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ –ΠΕΡΙΒΑΛΛΟΝΤΟΣ» του Άξονα Προτεραιότητας 2.3 «Διαχείριση στερεών και υγρών αποβλήτων» του Υπουργείου Περιβάλλοντος και Ενέργειας. με τίτλο **«ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ»**

ο Δήμος Λεβαδέων προτίθεται να υποβάλλει αίτηση - φάκελο για την υλοποίηση της πράξης.

*Έχοντας υπόψη:*

* *Το Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ 87 Α/7-6-2010) και ειδικότερα το άρθρο 100 αυτού.*
* *Την υπ΄ αριθμό 23429/28.12.2022 (ΑΔΑ: ΨΙΙΔΟΕ56-90Β) Προγραμματική Σύμβαση μεταξύ του Δήμου Λεβαδέων και της ΔΕΠΟΔΑΛ Α.Ε. ΟΤΑ «για χρήση δάνειων» υπηρεσιών του Δήμου Λεβαδέων από την ΔΕΠΟΔΑΛ Α.Ε. ΟΤΑ.*
* *Την υπ΄ αριθμό πρωτ. 51/13.02.2023 πρόσκληση εκδήλωσης ενδιαφέροντος της ΔΕΠΟΔΑΛ για εκπόνηση μελέτης με τίτλο «ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ»*
* *Την υπ΄ αριθμό 6/2023 απόφαση έγκρισης της απ΄ ευθείας ανάθεσης του Δ.Σ. της ΔΕΠΟΔΑΛ α.ε. ΟΤΑ για την εκπόνηση μελέτης μέτρων ανάσχεσης κατολίσθησης και προσωρινής διαμόρφωσης απορριμματικού αναγλύφου στο ΧΥΤΑ Λιβαδειάς.*
* *Την υπ΄ αριθμό 8/2023 (ΚΗΜΔΗΣ: 23AWRD012118539) απόφαση ανάθεσης του Δ.Σ. της ΔΕΠΟΔΑΛ Α.Ε. ΟΤΑ για την εκπόνηση της μελέτης μέτρων ανάσχεσης κατολίσθησης και προσωρινής διαμόρφωσης απορριμματικού αναγλύφου στο ΧΥΤΑ Λιβαδειάς*
* *Την από 13.02.2023 (23SYMV012137947 2023-02-15) Σύμβαση ανάθεσης υπηρεσιών που αφορούν στην εκπόνηση μελέτης μέτρων ανάσχεσης κατολίσθησης και προσωρινής διαμόρφωσης απορριμματικού αναγλύφου στο ΧΥΤΑ Λιβαδειάς. μεταξύ της ΔΕΠΟΔΑΛ ΑΕ ΟΤΑ η οποία εδρεύει στη Λιβαδειά και του Οικονομικού Φορέα με την επωνυμία «ΓΕΩΣΥΜΒΟΥΛΟΙ ΕΠΕ» η οποία εδρεύει στην Αγία Παρασκευή Αττικής.*
* *Το υπ΄ αριθμό πρωτ. 182/02.05.2023 έγγραφο της ΔΕΠΟΔΑΛ Α.Ε. ΟΤΑ προς το Δήμο Λεβαδέων με το οποίο διαβιβάσθηκε η μελέτη για έλεγχο βάσει της 23429/28.12.2022 (ΑΔΑ: ΨΙΙΔΟΕ56-90Β) Προγραμματικής Σύμβασης μεταξύ του Δήμου Λεβαδέων και της ΔΕΠΟΔΑΛ Α.Ε. ΟΤΑ «για χρήση δάνειων» υπηρεσιών του Δήμου Λεβαδέων από την ΔΕΠΟΔΑΛ Α.Ε. ΟΤΑ*
* *Την υπ΄ αριθμό 42/2023 μελέτη με τίτλο «ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ» προϋπολογισμού 1.540.000,00€ την οποία θεώρησε η Τεχνική Υπηρεσία του Δήμου Λεβαδέων*
* *Την υπ΄ αριθμό 10845/02-06-2023 Απόφαση του Προϊσταμένου της Τεχνικής Υπηρεσίας περί έγκρισης της υπ΄ αρίθμ 42/2023 μελέτης στα πλαίσια:* ***τ****ης από 13/02/2023 (23SYMV012137947 2023-02-15) Σύμβασης ανάθεσης της μελέτης με τίτλο «ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ»*
* *Το άρθρο 42 του ν. 5027/2023 (ΦΕΚ 48 Α΄/02.03.2023) σύμφωνα με το οποίο η μελέτη μετά την θεώρησή της από το Προϊστάμενο της Τεχνικής Υπηρεσίας αποστέλλεται στο Διοικητικό Συμβούλιο του ΦΟ.Δ.Σ.Α. για παραλαβή της.*
* *Το υπ΄ αριθμό10845/02-06-2023 έγγραφο της Τεχνικής υπηρεσίας προς την ΔΕΠΟΔΑΛ ΑΕ ΟΤΑ για την παραλαβή της μελέτης από το Δ.Σ. της ΔΕΠΟΔΑΛ Α.Ε.*
* *Την υπ΄ αριθμό Απόφαση του Δ.Σ. της ΔΕΠΟΔΑΛ παραλαβής της υπ΄ αριθμό 42/2023 μελέτης με τίτλο «ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ»**την οποία θεώρησε η Τεχνική Υπηρεσία του Δήμου Λεβαδέων*
* *Το υπ΄ αριθμό πρωτ. 419/13-09-2024 (ΥΠΕΝ/ΔΠΔΑ/99971/2361/24-09-2024 έγγραφο της Δ.Ε.Π.Ο.Δ.Α.Λ. Α.Ε ΟΤΑ (διαβίβαση του εγγράφου με αρ. πρ. 17761/13.09.2024 της Δ/νσης Τεχνικών Υπηρεσιών του Δήμου Λεβαδέων με θέμα «Αίτημα για χρηματοδότηση του έργου με τίτλο «ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ»’ από το Υπουργείο Περιβάλλοντος και Ενέργειας*
* *Την υπ΄ αριθμό 1 /2025* (*ΑΔΑ:6ΖΧΟΟΕ56-1Γ2 )* *απόφαση του Διοικητικού Συμβουλίου της ΔΕΠΟΔΑΛ ΑΕ ΟΤΑ (ΚΥΡΙΟΣ ΤΟΥ ΕΡΓΟΥ) περί έγκρισης σχεδίου Προγραμματικής Σύμβασης με τον Δήμο Λεβαδέων (Φορέας Υλοποίησης - Δικαιούχος)*
* *Το ότι το αντικείμενο της παρούσας σύμβασης αποτελεί η υλοποίηση της πράξης με τίτλο «ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ» προϋπολογισμού 1.261.000,00€ μη συμπεριλαμβανομένου του ΦΠΑ, για την ανάσχεση της κατολίσθησης και τη προσωρινή διαμόρφωση του απορριμματικού αναγλύφου του ΧΥΤΑ Λιβαδειάς.*
* *Τη με αρ. πρ. ΥΠΕΝ/ΔΠΔΑ/91534/2114/04.12.2024 Πρόσκληση με κωδικό ΕΠ104-1215 και Α/Α ΟΠΣ 7990 (ΑΔΑ: 6ΔΑ04653Π8-Ξ4Ν) για την υποβολή πρότασης στο Πρόγραμμα Ανάπτυξης: «ΤΠΑ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ –ΠΕΡΙΒΑΛΛΟΝΤΟΣ» του Άξονα Προτεραιότητας 2.3 «Διαχείριση στερεών και υγρών αποβλήτων» του Υπουργείου Περιβάλλοντος και Ενέργειας. με τίτλο «ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ» επιλέξιμης χρηματοδότησης 1.261.000,00€ μη συμπεριλαμβανομένου του ΦΠΑ.*
* *Το ότι ο συνολικός προϋπολογισμός της πράξης ανέρχεται, στο ποσό των 1.563.100,00€ συμπεριλαμβανομένου του ΦΠΑ,*
* *Ότι στα πλαίσια του : «ΤΠΑ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ –ΠΕΡΙΒΑΛΛΟΝΤΟΣ» του Άξονα Προτεραιότητας 2.3 «Διαχείριση στερεών και υγρών αποβλήτων» του Υπουργείου Περιβάλλοντος και Ενέργειας η ΔΕΠΟΔΑΛ Α.Ε. Ο.Τ.Α. (ΦΟΔΣΑ 1ης Διαχειριστικής Ενότητας Π.Ε. Βοιωτίας) προγραμματίζει την υλοποίηση της πράξης «ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ» με τα κάτωθι υποέργα και προϋπολογισμούς:*

|  |  |  |  |  |
| --- | --- | --- | --- | --- |
| ***Α/α υποέργου*** | ***ΤΙΤΛΟΣ ΥΠΟΕΡΓΟΥ*** | ***ΠΡΟΫΠΟΛΟΓΙΣΜΟΣ ΠΛΕΟΝ ΦΠΑ*** | ***ΦΠΑ*** | ***ΠΡΟΫΠΟΛΟΓΙΣΜΟΣ ME ΦΠΑ*** |
| *1* | *Μέτρα ανάσχεσης κατολίσθησης και προσωρινής διαμόρφωσης απορριμματικού αναγλύφου στο Χ.Υ.Τ.Α. Λιβαδειάς Ν. Βοιωτίας* | *1.241.935 48* | *298.064,52* | *1.540.000,00* |
| *2* | *«Παροχή υπηρεσιών βασικού μελετητή για το έργο «Μέτρα ανάσχεσης κατολίσθησης και προσωρινής διαμόρφωσης απορριμματικού αναγλύφου στο Χ.Υ.Τ.Α. Λιβαδειάς Ν. Βοιωτίας» '* | *18.629,03* | *4.470,97* | *23.100,00* |
|  | *Σύνολο πράξης* | *1.261.000,00* | *302.535,49* | *1.563.100,00* |

* *Το γεγονός ότι η ΔΕΠΟΔΑΛ Α.Ε. Ο.Τ.Α. δεν καλύπτει τις απαιτήσεις για την εκτίμηση της διοικητικής και επιχειρησιακής ικανότητας ως δικαιούχου του προς υλοποίηση Έργου, ο δε Δήμος Λεβαδέων ως Φορέας Υλοποίησης, διαθέτει τις αναγκαίες προϋποθέσεις (τεχνικές και οικονομικές υπηρεσίες, αποφαινόμενα όργανα, αναγκαία στελέχωση κλπ) για την υλοποίηση της εν λόγω πράξης «ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ»*
* *Την υπ΄ αριθμό 309/2016 απόφαση του Δημοτικού Συμβουλίου περί έγκρισης του Εγχειριδίου Διαδικασιών Διοικητικής Ικανότητας στο πλαίσιο της Διαχειριστικής Ικανότητας Δικαιούχων*

*Προτείνεται στα μέλη της Δημοτικής Επιτροπής όπως αποφασίσουν για :*

*1.Την έγκριση σύναψης – κατά τα προβλεπόμενα στο άρθρο 100 του Ν. 3852/2010, όπως τροποποιήθηκε και ισχύει – Προγραμματικής Σύμβασης μεταξύ της Δ.Ε.Π.Ο.Δ.Α.Λ. Α.Ε. Ο.Τ.Α. (Κύριος του Έργου) και Δήμου Λεβαδέων (Φορέας Υλοποίησης – Δικαιούχος) για την υποβολή αίτησης – φακέλου χρηματοδότησης για την Πράξη με τίτλο: «ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ»* *στο πλαίσιο του : «ΤΠΑ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ –ΠΕΡΙΒΑΛΛΟΝΤΟΣ» του Άξονα Προτεραιότητας 2.3 «Διαχείριση στερεών και υγρών αποβλήτων» του Υπουργείου Περιβάλλοντος και Ενέργειας*

*2. Την έγκριση του σχεδίου Προγραμματικής Σύμβασης μεταξύ των συμβαλλομένων, με την οποία προσδιορίζεται το γενικό πλαίσιο και οι ειδικοί όροι για την εκτέλεση του αντικειμένου της. όπως φαίνονται στην επισυναπτόμενη Προγραμματική Σύμβαση.*

*3 Για τον**ορισμό ενός μέλους με τον αναπληρωτή του ως εκπρόσωπο του φορέα υλοποίησης που θα συμμετέχει στην Κοινή Επιτροπή Παρακολούθησης της Προγραμματικής Σύμβασης βάσει του άρθρου.5 αυτής*

*4. Να εξουσιοδοτήσουν τον Δήμαρχο Λεβαδέων για την υπογραφή της εν λόγω*

*Προγραμματικής Σύμβασης*

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την με αρ. πρ. ΥΠΕΝ/ΔΠΔΑ/91534/2114/04.12.2024 Πρόσκληση με κωδικό ΕΠ104-1215 και Α/Α ΟΠΣ 7990 (ΑΔΑ: 6ΔΑ04653Π8-Ξ4Ν)

- Την υπ΄ αριθμό 42/2023 μελέτη με τίτλο «ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ» προϋπολογισμού 1.540.000,00€ την οποία θεώρησε η Τεχνική Υπηρεσία του Δήμου Λεβαδέων

- Την υπ΄ αριθμό 1 /2025 (ΑΔΑ:6ΖΧΟΟΕ56-1Γ2 ) απόφαση του Διοικητικού Συμβουλίου της ΔΕΠΟΔΑΛ ΑΕ ΟΤΑ (ΚΥΡΙΟΣ ΤΟΥ ΕΡΓΟΥ) περί έγκρισης σχεδίου Προγραμματικής Σύμβασης με τον Δήμο Λεβαδέων (Φορέας Υλοποίησης - Δικαιούχος)

- Το σχέδιο της προγραμματικής σύμβασης.

-Την με αριθ. πρωτ. 464/10-01-2025 εισήγηση της Δ/νσης Τεχνικών Υπηρεσιών του Δήμου Λεβαδέων.

-Την μεταξύ των μελών συζήτηση σύμφωνα με τα πρακτικά

- την ψήφο όλων των μελών της Δημοτικής Επιτροπής , όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

1. Εγκρίνει τη σύναψη προγραμματικής σύμβασης μεταξύ ΔΕΠΟΔΑΛ Α.Ε Ο.Τ.Α. (Κύριος του Έργου) και Δήμου Λεβαδέων (Φορέας Υλοποίησης-δικαιούχος) για τη πράξη: «ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν.ΒΟΙΩΤΙΑΣ» και το σχέδιο Προγραμματικής Σύμβασης , ως παρακάτω :

**ΠΡΟΓΡΑΜΜΑΤΙΚΗ ΣΥΜΒΑΣΗ**

**του άρθρου 100 του Ν. 3852/2010**

**Λιβαδειά 00-01-2025**

**Αρ. πρωτ.**

**ΣΧΕΔΙΟ**

**ΠΡΟΓΡΑΜΜΑΤΙΚΗ ΣΥΜΒΑΣΗ**

του άρθρου 100 του Ν. 3852/2010

Μεταξύ

«ΔΕΠΟΔΑΛ ΑΕ ΟΤΑ»

και

«ΔΗΜΟΥ ΛΕΒΑΔΕΩΝ»

**για την υλοποίηση του έργου**

**«ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ»**

**ΛΙΒΑΔΕΙΑ 00/01/2025**

**ΠΡΟΓΡΑΜΜΑΤΙΚΗ ΣΥΜΒΑΣΗ ΓΙΑ ΤΟ ΕΡΓΟ**

**«ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ»**

Στην Λιβαδειά, σήμερα την …η Ιανουαρίου 2025 ημέρα μεταξύ των παρακάτω συμβαλλομένων

1. την ΔΕΠΟΔΑΛ ΑΕ ΟΤΑ που εδρεύει στην ΛΙΒΑΔΕΙΑ οδός Χριστοδούλου 12, όπως εκπροσωπείται νόμιμα (βάσει της υπ’ αριθμ. …./2024 απόφασης του Δ.Σ. της Δ.Ε.Π.Ο.Δ.Α.Λ. Α.Ε. Ο.Τ.Α.») από τον του Δ.Σ. της Δ.Ε.Π.Ο.Δ.Α.Λ. Α.Ε. ΟΤΑ κ και ο οποίος θα αποκαλείται στο εξής χάριν συντομίας ως «**Κύριος του Έργου**»
2. τον Δήμο Λεβαδέων, που εδρεύει στην ΛΙΒΑΔΕΙΑ πλατεία Λάμπρου Κατσώνη όπως εκπροσωπείται νόμιμα από τον Δήμαρχο κ. Δημήτριο Κ. Καραμάνη, και ο οποίος θα αποκαλείται εφεξής στην παρούσα χάριν συντομίας «**Φορέας Υλοποίησης»**

**Με βάση τις διατάξεις:**

1. Του Ν. 3852/2010 (ΦΕΚ 87/Α/07-06-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» και ιδιαίτερα του άρθρου 100 και του Άρθρου 278 (Ν.3852/2010), όπως αυτά ισχύουν.
2. Του Ν. 4555/2018 (ΦΕΚ 133/Α/13-07-2018) «Μεταρρύθμιση του θεσμικού πλαισίου της Τοπικής Αυτοδιοίκησης – Εμβάθυνση της Δημοκρατίας – Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. (Πρόγραμμα «ΚΛΕΙΣΘΕΝΗΣ Ι»)», όπως αυτός ισχύει.
3. Της αριθμ. 80544/14533/22-12-2011.απόφασης Γ.Γ. Αποκεντρωμένης Διοίκησης Περιφέρειας Θεσσαλίας –Στερεάς Ελλάδας «Έγκριση Οργανισμού Εσωτερικής Υπηρεσίας Δήμου Λεβαδέων» όπως ισχύει.
4. Του ΦΕΚ 3212/30-12-2011 Τεύχος Β’ «Έγκριση Οργανισμού Εσωτερικής Υπηρεσίας Δήμου Λεβαδέων».
5. Του Ν. 4622/2019 (ΦΕΚ 133/Α/07-08-2019) «Επιτελικό Κράτος: Οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας Διοίκησης», όπως αυτός ισχύει.
6. Του Ν. 4412/2016 (ΦΕΚ 147/Α/08-09-2008) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)», όπως τροποποιήθηκε και ισχύει.
7. Του Ν.4155/2013 «Εθνικό Σύστημα Ηλεκτρονικών Δημοσίων Συμβάσεων και άλλες διατάξεις»
8. Του Ν. 3861/2010 (ΦΕΚ 112/Α/2010) «Ενίσχυση της διαφάνειας µε την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο “Πρόγραμμα Διαύγεια” και άλλες διατάξεις», όπως αυτός ισχύει.
9. Του ν.4270/2014 (Α’ 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις», όπως τροποποιήθηκε και ισχύει.
10. Του ν.4281/2014 (Α’ 160) «Μέτρα στήριξης και ανάπτυξης της ελληνικής οικονομίας, οργανωτικά θέματα Υπουργείου Οικονομικών και άλλες διατάξεις», όπως τροποποιήθηκε και ισχύει.
11. Του ν.4128/2013 «Κύρωση της από 18 Δεκεμβρίου 2012 Πράξης Νομοθετικού Περιεχομένου «Κατεπείγουσες ρυθμίσεις για την οικονομική ανάπτυξη της Χώρας» και άλλες διατάξεις».
12. Τις διατάξεις του άρθρου 324 του Ν 4700/2020 σχετικά με τα όρια προϋπολογισμού δημοσίων συμβάσεων για τα οποία απαιτείται ο προσυμβατικός έλεγχος του Ελεγκτικού Συνεδρίου

**και έχοντας υπόψη:**

1. Την υπ αριθμό 42/2023 Τεχνική Μελέτη με τίτλο **«ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ**» την οποία θεώρησε η Τεχνική Υπηρεσία του Δήμου Λεβαδέων
2. Την υπ΄ αριθμό /2025 (ΑΔΑ: ) απόφαση του Διοικητικού Συμβουλίου της ΔΕΠΟΔΑΛ ΑΕ ΟΤΑ περί έγκρισης σχεδίου Προγραμματικής Σύμβασης μεταξύ Δήμου Λεβαδέων και ΔΕΠΟΔΑΛ Α.Ε
3. Την αριθμ. /2025 (ΑΔΑ: ) απόφαση της Δημοτικής Επιτροπής του Δήμου Λεβαδέων µε την οποία εγκρίνεται σχέδιο Προγραμματικής Σύμβασης, εγκρίνονται οι όροι της, η εξουσιοδότηση του κ. Δημάρχου για την υπογραφή της και ο ορισμός εκπροσώπων µε τους αναπληρωτές τους για την Κοινή Επιτροπή Παρακολούθησης της Προγραμματικής Σύμβασης.
4. Την αριθμ. /2024 πράξη του Ελεγκτικού Συνεδρίου .

συμφωνούνται και γίνονται αμοιβαίως αποδεκτά τα ακόλουθα:

**ΠΡΟΟΙΜΙΟ**

Ο Κύριος του Έργου, προγραμματίζει την υλοποίηση του έργου με τίτλο «ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ»

#### το οποίο θα αναφέρεται στο εξής χάριν συντομίας «το Έργο».

Το φυσικό αντικείμενο του έργου είναι η ανάσχεση της κατολίσθησης και η προσωρινή διαμόρφωση του απορριμματικού αναγλύφου του ΧΥΤΑ Λιβαδειάς.

Δεδομένου ότι για τον Κύριο του Έργου δεν επιβεβαιώνεται η διαχειριστική του επάρκεια ως δικαιούχου για την υλοποίηση του συγκεκριμένου Έργου,ο δε Φορέας Υλοποίησης διαθέτει διαχειριστική επάρκειά που απαιτείται για την υλοποίηση του Έργου, τα συμβαλλόμενα μέρη προβαίνουν, στη σύναψη της παρούσας Προγραμματικής Σύμβασης, με την οποία προσδιορίζουν το γενικό πλαίσιο και τους ειδικούς όρους για την εκτέλεση του αντικειμένου της.

**ΑΡΘΡΟ 1**

**ΑΝΤΙΚΕΙΜΕΝΟ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

#### Αντικείμενο της παρούσας Προγραμματικής Σύμβασης αποτελεί η μεταβίβαση της αρμοδιότητας υλοποίησης του έργου με τίτλο «ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ» («το Έργο») από τον ‘’Κύριο του Έργου’’ στο ‘’Φορέα Υλοποίησης’’.

Ειδικότερα, στο πλαίσιο υλοποίησης του Έργου και για τους σκοπούς της παρούσας σύμβασης ο Κύριος του Έργου αναθέτει στο Φορέα Υλοποίησης να λειτουργήσει ως Δικαιούχος του Έργου και να εκτελέσει τις παρακάτω ενέργειες *:*

1. Ωρίμανση του Έργου (έλεγχος πληρότητας, θεώρηση ή σύνταξη μελετών και λήψη των απαιτούμενων αδειοδοτήσεων και εγκρίσεων).
2. Οργάνωση και σχεδιασμό υλοποίησης.
3. Σύνταξη του Τεχνικού Δελτίου Προτεινόμενης Πράξης για την ένταξη του στο Πρόγραμμα Ανάπτυξης: «ΤΠΑ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ –ΠΕΡΙΒΑΛΛΟΝΤΟΣ» του Άξονα Προτεραιότητας 2.3 «Διαχείριση στερεών και υγρών αποβλήτων» του Υπουργείου Περιβάλλοντος και Ενέργειας.
4. Σύνταξη της διακήρυξης και των τευχών δημοπράτησης του Έργου.
5. Διενέργεια διαδικασιών ανάθεσης και επιλογής αναδόχου σύμφωνα με την

Νομοθεσία Δημοσίων Συμβάσεων.

1. Υπογραφή των σχετικών συμβάσεων.
2. Σύνταξη και υποβολή τεχνικών δελτίων υποέργων.
3. Διαχείριση και επίβλεψη της κατασκευής του Έργου.
4. Διαχείριση και παρακολούθηση της υλοποίησης του Έργου.
5. Παρακολούθηση χρηματορροών και εκτέλεση πληρωμών σε βάρος

του προϋπολογισμού του Έργου.

1. Παραλαβή του Έργου στο σύνολό του.
2. Παράδοση του Έργου σε πλήρη λειτουργία στον Κύριο του Έργου με πλήρη τεχνική και οικονομική τεκμηρίωση.

**Ο Φορέας Υλοποίησης, στις περιπτώσεις δημοσίων συμβάσεων τεχνικών έργων, μελετών και προμηθειών δια των αρμοδίων οργάνων και του προσωπικού του, ασκεί όλα τα καθήκοντα της Προϊσταμένης Αρχής και της Διευθύνουσας Υπηρεσίας, όπως αυτά προβλέπονται στη νομοθεσία περί Δημοσίων Έργων**

**ΑΡΘΡΟ 2**

**ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΤΩΝ ΣΥΜΒΑΛΛΟΜΕΝΩΝ**

Οι συμβαλλόμενοι φορείς αναλαμβάνουν τις παρακάτω υποχρεώσεις και δικαιώματα:

* 1. Ο **Κύριος του Έργου** αναλαμβάνει:
* Να διευκολύνει με κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της παρούσας σύμβασης στη συγκέντρωση των απαραίτητων στοιχείων και πληροφοριών.
* Να παρέχει στο Φορέα Υλοποίησης τις αναγκαίες πληροφορίες και μελέτες που έχει στη διάθεσή του και να συνεργάζεται μαζί του
* Να ορίσει εκπροσώπους του στην Κοινή Επιτροπή Παρακολούθησης της Σύμβασης σύμφωνα με το άρθρο 5 της παρούσας.
* Να διασφαλίσει τη διαθεσιμότητα στελεχών του που γνωρίζουν σε βάθος τις δομές και τις λειτουργικές διαδικασίες και να διαθέσει στον Φορέα Υλοποίησης προσωπικό για την υλοποίηση του Έργου, κατά τα προβλεπόμενα στο άρθρο 10 της παρούσας.
* Να παρέχει έγκαιρα στο Φορέα Υλοποίησης την αναγκαία πληροφόρηση σχετικά με οργανωτικές ή διοικητικές αλλαγές που επηρεάζουν την υλοποίηση του Έργου.
* Να προβαίνει στις απαιτούμενες ενέργειες για τη διασφάλιση της ομαλής χρηματοδότησης του Έργου στην περίπτωση που ο Φορέας Υλοποίησης δεν έχει δική του ΣΑΕ.
* Να διασφαλίσει τις απαραίτητες πιστώσεις για την πληρωμή άλλων εξωσυμβατικών εργασιών ή μη επιλέξιμων δαπανών που προκύπτουν κατά την υλοποίηση του έργου, έτσι ώστε το έργο που θα παραληφθεί να είναι ολοκληρωμένο και λειτουργικό.
* Να υπογράψει μαζί με τον φορέα υλοποίησης και τον Ανάδοχο την σύμβαση ανάθεσης του έργου, στην οποία ρητά θα προβλέπεται ότι ο Κύριος του έργου και ο Ανάδοχος είναι οι άμεσα συμβεβλημένοι (ειδική σχέση ).
* Να διασφαλίσει την ίδια συμμετοχή του και την έγκαιρη πληρωμή του αναλογούντα ΦΠΑ, στον φορέα υλοποίησης (ΔΗΜΟ ΛΕΒΑΔΕΩΝ), αμέσως μετά την παραλαβή των λογαριασμών και την τιμολόγηση από τον ανάδοχο εάν ΠΡΟΚΥΨΕΙ ΟΦΕΙΛΗ ΑΠΟΔΟΣΗΣ ΦΠΑ... Ο ΦΠΑ που δεν είναι επιλέξιμος στα πλαίσια της Χρηματοδότησης του Προγράμματος Ανάπτυξης: «ΤΠΑ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ –ΠΕΡΙΒΑΛΛΟΝΤΟΣ» του Άξονα Προτεραιότητας 2.3 «Διαχείριση στερεών και υγρών αποβλήτων» του Υπουργείου Περιβάλλοντος και Ενέργειας βαρύνει αποκλειστικά τον ‘’ΚΥΡΙΟ ΤΟΥ ΕΡΓΟΥ’’.
* Να εφαρμόζει μετά τις διατάξεις του άρθρου 1 παρ.10 του Ν. 4281/2014 (φεκ 160 α΄/8-8-2014) που συμπλήρωσαν το άρθρο 39Α του Κώδικα ΦΠΑ (Ν.2859/2000) ως Κύριος του Έργου και υποκείμενος στον φόρο.
* Να προβεί στην λογιστική τακτοποίηση που μπορεί να πραγματοποιείται με την εκκαθάριση της παρ. 8 του άρθρου 6 του Κώδικα Φορολογικής Απεικόνισης Συναλλαγών (ΚΦΑΣ) (Ν. 4093/2012) που εκδίδεται από τους δικαιούχος – φορείς υλοποίησης προς τους Κυρίους του Έργου.
* Να διασφαλίσει τη λειτουργία του Έργου μετά την ολοκλήρωσή του είτε αναλαμβάνοντας ο ίδιος τη λειτουργία του ή αναθέτοντας αυτήν σε τρίτο φορέα.
* Να συνεργάζεται με το Φορέα Υλοποίησης για την ενημέρωση του κοινού και την προβολή του Έργου.
* Να διασφαλίσει τους αναγκαίους πόρους σε περίπτωση που απαιτούνται πρόσθετες εργασίες απαραίτητες για την λειτουργία του Έργου
* Να διασφαλίσει την οικονομική διαχείριση και την καταβολή των αναγκαίων πόρων, όπως προβλέπονται στο άρθρο 3 της παρούσας.

**2.2.** Ο **Φορέας Υλοποίησης** αναλαμβάνει:

* Να ενεργεί ως Δικαιούχος για την υλοποίηση του Έργου, όπως αυτό περιγράφεται στο συνημμένο ΠΑΡΑΡΤΗΜΑ Ι, το οποίο αποτελεί αναπόσπαστο μέρος της παρούσας σύμβασης.
* Να κοινοποιήσει την παρούσα στην Τεχνική του Υπηρεσία, ο Προϊστάμενος της οποίας εκτός των άλλων καθηκόντων θα είναι αρμόδιος για την απασχόληση του απαιτούμενου προσωπικού κατά ειδικότητα και αριθμό, ώστε να εκπληρωθούν οι όροι της σύμβασης.
* Να απασχολεί και να διαθέτει επιστημονικό προσωπικό με τα απαραίτητα και ανάλογα προσόντα, προκειμένου να διασφαλισθεί η αρτιότητα υλοποίησης του Έργου.
* Να συνεργαστεί με τον Κύριο του Έργου για τη σύνταξη του Τεχνικού Δελτίου Προτεινόμενης Πράξης και την υποβολή του στο Υπουργείο Περιβάλλοντος και ενέργειαςκαι να προβαίνει στις απαιτούμενες τροποποιήσεις του Τεχνικού Δελτίου Πράξης και στη σύνταξη των Τεχνικών Δελτίων Υποέργων.
* Να υπογράψει ως Δικαιούχος το σύμφωνο αποδοχής όρων της απόφασης ένταξης πράξης σύμφωνα με τα οριζόμενα στην παρ. 1 του άρθρου 7 του ν. 3614/2007 και την Υπουργική Απόφαση Συστήματος Διαχείρισης.
* Να καταρτίσει τα τεύχη διακήρυξης του διαγωνισμού.
* Να διενεργήσει τον διαγωνισμό, και την υπογραφή της σχετικής σύμβασης, σύμφωνα με τη σχετική νομοθεσία και το κανονιστικό πλαίσιο λειτουργίας του.
* Να υπογράψει μαζί με τον Κύριο του έργου και τον Ανάδοχο την σύμβαση ανάθεσης του έργου, στην οποία ρητά θα προβλέπεται ότι ο Κύριος του έργου και ο Ανάδοχος είναι οι άμεσα αντισυμβαλλόμενοι ( ειδική σχέση)
* Να παραλαμβάνει από τον Ανάδοχο τα παραστατικά και τα προβλεπόμενα από τον ΚΒΣ φορολογικά στοιχεία, που αυτός εκδίδει στο όνομα του Κυρίου του έργου (τιμολόγια ) να τηρεί φωτοτυπίες αυτών στο αρχείο του, να τα εγγράφει στο λογιστικό του σύστημα και στη συνέχεια να ενημερώνει τον κύριο του Έργου για τους εγκεκριμένους Λογαριασμούς έτσι ώστε να του αποδίδεται ο ΦΠΑ. για τις αντίστοιχες πληρωμές.
* Να κοινοποιεί στον Κύριο του Έργου τις αναφορές προόδου για την εξέλιξη του φυσικού και οικονομικού αντικειμένου του Έργου
* Μετά την ψήφιση του Ν. 4281/2014 (ΦΕΚ 160 Α΄/8-8-2014),στα εκδιδόμενα από τον ανάδοχο του έργου φορολογικά στοιχεία (τιμολόγια στο όνομα του κυρίου του έργου- ΔΕΠΟΔΑΛ Α.Ε.), που θα παραλαμβάνει δεν θα χρεώνεται ΦΠΑ και υποχρεωτικά θα αναγράφει (ο ανάδοχος) σε αυτά «Αρθρο 39Α, υπόχρεος για την καταβολή του φόρου είναι ο λήπτης»
* Θα διαβιβάζει τα τιμολόγια (μετά τις 8/8/2014) του υποέργου στον κύριο του έργου (ΔΕΠΟΔΑΛ Α.Ε.), μετά την πληρωμή τους, προκειμένου αυτός να μπορεί να εφαρμόσει τις διατάξεις του άρθρου 1 παρ. 10 του Ν. 4281/2014
* Να παρακολουθεί τις χρηματορροές του Έργου και να εκτελεί τις αντίστοιχες πληρωμές.
* Να ελέγχει ποιοτικά και ποσοτικά τα παραδοτέα και να τα παραλαμβάνει βάσει των σχετικών συμβάσεων.
* Να παρακολουθεί τις χρηματορροές του Έργου και να εκτελεί τις αντίστοιχες πληρωμές.
* Να μεριμνά για την ενημέρωση του κοινού και την προβολή του Έργου, σε συνεργασία με τον Κύριο του Έργου.
* Να εξασφαλίσει (σε συνεργασία με τον Κύριο του Έργου) τη χρηματοδότηση του Έργου μεριμνώντας για την εγγραφή του σε συλλογική απόφαση χρηματοδότησης και για την ετήσια κατανομή πιστώσεων.

Για την απρόσκοπτη υλοποίηση του αντικειμένου της παρούσας σύμβασης, ο Φορέας Υλοποίησης - διαχειριστικά επαρκής δικαιούχος έχει καταγράψει όλες τις υφιστάμενες μελέτες και αδειοδοτήσεις, οι οποίες περιλαμβάνονται στον Πίνακα 1 του Παραρτήματος ΙΙ, το οποίο αποτελεί αναπόσπαστο μέρος της παρούσας.

**ΑΡΘΡΟ 3**

**ΠΟΣΑ ΚΑΙ ΠΟΡΟΙ – ΧΡΗΜΑΤΟΔΟΤΗΣΗΣ**

3.1  Ο συνολικός προϋπολογισμός της πράξης ανέρχεται σύμφωνα µε την τεχνοοικονομική μελέτη, στο ποσό των 1.563.100,00€ συμπεριλαμβανομένου του ΦΠΑ, το οποίο αναλύεται ως ακολούθως:

Για το **υποέργο 1** με τίτλο: **«ΜΕΤΡΑ ΑΝΑΣΧΕΣΗΣ ΚΑΤΟΛΙΣΘΗΣΗΣ ΚΑΙ ΠΡΟΣΩΡΙΝΗΣ ΔΙΑΜΟΡΦΩΣΗΣ ΑΠΟΡΡΙΜΜΑΤΙΚΟΥ ΑΝΑΓΛΥΦΟΥ ΣΤΟ Χ.Υ.Τ.Α. ΛΙΒΑΔΕΙΑΣ Ν. ΒΟΙΩΤΙΑΣ**»

|  |  |
| --- | --- |
| **ΕΙΔΗ ΕΡΓΑΣΙΩΝ** | **ΔΑΠΑΝΗ (€)** |
| ΧΩΜΑΤΟΥΡΓΙΚΑ - | 70.920,00€ |
| ΤΕΧΝΙΚΕΣ ΕΡΓΑΣΙΕΣ | 760.975,60€ |
| ΥΔΡΑΥΛΙΚΑ | 60.915,46€ |
| ΣΥΝΟΛΟ ΕΡΓΑΣΙΩΝ | 892.811,06€ |
| Γ.Ε & Ο.Ε (18%) | 160.705,99€ |
| **ΣΥΝΟΛΟ** | 1.053.517,05€ |
| ΑΠΡΟΒΛΕΠΤΑ (15%) | 158.027,56€ |
| **ΣΥΝΟΛΟ** | **1.211.544,61€** |
| ΠΟΣΟ ΓΙΑ ΑΝΑΘΕΩΡΗΣΕΙΣ | 30.390,87€ |
| **ΣΥΝΟΛΟ ΠΡΟ ΦΠΑ** | **1.241.935,48€** |
| **ΦΠΑ** | **298.064,52€** |
| **ΣΥΝΟΛΟ** | **1.540.000,00€** |

**Για το υποέργο 2**. με τίτλο: **«Παροχή υπηρεσιών βασικού μελετητή για το έργο «Μέτρα ανάσχεσης κατολίσθησης και προσωρινής διαμόρφωσης απορριμματικού αναγλύφου στο Χ.Υ.Τ.Α. Λιβαδειάς Ν. Βοιωτίας»** και προϋπολογισμό 23.100,00€ συμπεριλαμβανομένου του ΦΠΑ

3.2. Το έργο θα χρηματοδοτηθεί από Πιστώσεις του Προγράμματος Ανάπτυξης: «ΤΠΑ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ –ΠΕΡΙΒΑΛΛΟΝΤΟΣ» του Άξονα Προτεραιότητας 2.3 «Διαχείριση στερεών και υγρών αποβλήτων» του Υπουργείου Περιβάλλοντος και Ενέργειας. με επιλέξιμη δαπάνη 1.261.000,00€ (προϋπολογισμός χωρίς ΦΠΑ).

3.3. Οι πληρωμές του έργου θα γίνονται σύμφωνα με τις περί εκτέλεσης δημοσίων έργων διατάξεις και θα γίνεται σταδιακά µε την προβλεπόμενη διαδικασία μετά από πιστοποίηση εργασιών σύμφωνα µε τις διατάξεις περί εκτέλεσης δημοσίων έργων.

3.4.Ο Φορέας Υλοποίησης δεν μπορεί να αναλάβει συμβατικές δεσμεύσεις έναντι τρίτων, που υπερβαίνουν το παραπάνω ποσό, χωρίς προηγούμενη έγγραφη έγκριση από τον Κύριο του Έργου.

3.5. Εφόσον για οποιοδήποτε λόγο απαιτηθεί για την ολοκλήρωση του έργου πρόσθετη δαπάνη που υπερβαίνει τον εγκεκριμένο επιλέξιμο προϋπολογισμό η δαπάνη αυτή καταβάλλεται εξ ολοκλήρου από τον Κύριο του Έργου.

3.6.Τα συμβαλλόμενα μέρη συμφωνούν επίσης, ότι οι πρόσθετες δαπάνες διοίκησης, που θα προκληθούν στο Φορέα Υλοποίησης αποκλειστικά για την εκτέλεση του συγκεκριμένου Έργου θα βαρύνουν τον Κύριο του Έργου και θα καλύπτονται από πόρους του. Το πραγματικό τελικό κόστος των πρόσθετων δαπανών θα προσδιοριστεί απολογιστικά και σε καμία περίπτωση δεν θα υπερβεί το 6% του προϋπολογισμού του Έργου, με την επιφύλαξη της παρ. 5 του άρθρου 3 της παρούσας.

3.7. Εφόσον καταστεί αναγκαίο, λαμβάνοντας υπόψη το τελικό φυσικό και οικονομικό αντικείμενο με το οποίο έχει χρηματοδοτηθεί το Έργο, η Κοινή Επιτροπή του άρθρου 5, μπορεί με ομόφωνη απόφασή της να προσδιορίσει το προϋπολογισθέν πόσο των πρόσθετων δαπανών διοίκησης που θα προκληθούν στον Φορέα Υλοποίησης.

3.8. Η καταβολή των ποσών των πρόσθετων δαπανών διοίκησης της παρ. 3.6 προς τον Φορέα Υλοποίησης, από τον Κύριο του Έργου, θα γίνεται με την έκδοση νόμιμων παραστατικών.

Επισυνάπτεται ως Παράρτημα και αποτελεί αναπόσπαστο τμήμα αυτής η ανάλυση του προϋπολογισμού του έργου σε επιμέρους εργασίες σύμφωνα με το προϋπολογισμό της μελέτης

**ΑΡΘΡΟ 4**

**ΔΙΑΡΚΕΙΑ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

Η διάρκεια της παρούσας σύμβασης αρχίζει από την ημερομηνία υπογραφής της και λήγει με την ολοκλήρωση του Έργου και την παράδοσή του σε πλήρη λειτουργία από το Φορέα Υλοποίησης στον Κύριο του Έργου και έχει διάρκεια 26 μηνών

Η διάρκεια της Προγραμματικής Σύμβασης αναλύεται ως εξής:

|  |  |
| --- | --- |
| **ΕΝΕΡΓΕΙΑ ΦΟΡΕΑ ΥΛΟΠΟΙΗΣΗΣ** | **ΔΙΑΡΚΕΙΑ ΣΕ ΜΗΝΕΣ** |
| Σύνταξη διακήρυξης και των τευχών δημοπράτησης του Έργου. | ΕΝΑΣ ΜΗΝΑΣ (1) |
| Διενέργεια διαδικασιών ανάθεσης και επιλογής αναδόχου σύμφωνα με την Νομοθεσία Δημοσίων Συμβάσεων | ΤΡΕΙΣ ΜΗΝΕΣ (3) |
| Υπογραφή της σύμβασης | ΕΝΑΣ ΜΗΝΑΣ (1) |
| Διαχείριση και υλοποίηση του Έργου | ΕΞΗ ΜΗΝΕΣ (6) |
| Παραλαβή του Έργου στο σύνολό του . | ΔΕΚΑΠΕΝΤΕ ΜΗΝΕΣ (15) |
| ΣΥΝΟΛΟ ΔΙΑΡΚΕΙΑΣ (ΜΗΝΕΣ) | ΕΙΚΟΣΙ ΕΞΗ ΜΗΝΕΣ (26) |

Η διάρκεια της προγραμματικής σύμβασης μπορεί να παραταθεί και δύναται να χορηγηθεί μετά από αιτιολογημένη αίτηση του ενδιαφερόμενου συμβαλλόμενου, και τη σύμφωνη γνώμη της Κοινής Επιτροπής Παρακολούθησης, με μέγιστο διάστημα παράτασης τους έξι (6) μήνες .

Η ενδεχόμενη παράταση της χρονικής διάρκειας της προγραμματικής σύμβασης, δεν μπορεί να συνεπάγεται επέκταση του φυσικού ή οικονομικού αντικειμένου αυτής.

**ΑΡΘΡΟ 5**

**ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΣΥΜΒΑΣΗΣ**

Για την παρακολούθηση εκτέλεσης της παρούσας σύμβασης έχει συσταθεί όργανο με την επωνυμία «Κοινή Επιτροπή Παρακολούθησης», με έδρα την ΔΕΠΟΔΑΛ ΑΕ ΧΡΙΣΤΟΔΟΥΛΟΥ 12, και η Κοινή Επιτροπή Παρακολούθησης απαρτίζεται από εκπροσώπους από κάθε συμβαλλόμενο

Οι εκπρόσωποι της ΔΕΠΟΔΑΛ και του Δήμου Λεβαδέων θα ορισθούν με αποφάσεις του Διοικητικού Συμβουλίου της ΔΕΠΟΔΑΛ και της Δημοτικής Επιτροπής του Δήμου Λεβαδέων και θα είναι :

Δύο (2) εκπρόσωποι του ‘’ΚΥΡΙΟΥ ΤΟΥ ΕΡΓΟΥ’’, με τους αναπληρωτές τους εκ των οποίων ο ένας εκτελεί και καθήκοντα Προέδρου και ορίζονται ακολούθως:

Ένας (1) εκπρόσωπος του Δήμου Λεβαδέων με τον αναπληρωτή του και ορίζεται ακολούθως:

Η θητεία των μελών της Επιτροπής διαρκεί όσο η παρούσα σύμβαση. Στα μέλη του ανωτέρω συλλογικού οργάνου δεν χορηγείται αμοιβή / αποζημίωση σύμφωνα με τις διατάξεις του άρθρου 7 του Ν. 3833/2010.

Αντικείμενο της Κοινής Επιτροπής Παρακολούθησης είναι ο συντονισμός και η παρακολούθηση όλων των εργασιών που απαιτούνται για την εκτέλεση της παρούσας προγραμματικής σύμβασης και ειδικότερα η τήρηση των όρων της προγραμματικής σύμβασης, η διαπίστωση της ολοκλήρωσης των εκατέρωθεν υποχρεώσεων, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας, η πέραν του εξαμήνου παράταση του χρονοδιαγράμματος και η επίλυση κάθε διαφοράς μεταξύ των συμβαλλομένων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της.

Η Κοινή Επιτροπή Παρακολούθησης συγκαλείται από τον Πρόεδρό της. Στην πρόσκληση αναγράφονται τα θέματα της ημερήσιας διάταξης, ενώ ειδοποιούνται τα μέλη της εγκαίρως εγγράφως. Στην ημερήσια διάταξη αναγράφονται υποχρεωτικά και εισάγονται προς συζήτηση και τα θέματα που θα ζητήσει εγγράφως έστω και ένα από τα μέλη της. Χρέη γραμματέα εκτελεί μέλος της Κοινής Επιτροπής Παρακολούθησης που θα εκλεγεί στην πρώτη της συνεδρίαση.

Η Κοινή Επιτροπή Παρακολούθησης είναι δυνατό να πλαισιώνεται και από ειδικό προσωπικό που έχει γνώση του αντικειμένου της σύμβασης, όταν και εφόσον ζητηθεί από κάποιο από τα μέλη της. Το ειδικό αυτό προσωπικό δύναται να αποτελεί την «Τεχνική Επιτροπή», η οποία, μετά από αίτημα της Κοινής Επιτροπής Παρακολούθησης, γνωμοδοτεί και εκφέρει άποψη επί των ειδικών επιστημονικών θεμάτων που σχετίζονται με την υλοποίηση του Έργου, αλλά δεν έχει δικαίωμα ψήφου. Οι σχετικές γνωμοδοτήσεις, εισηγήσεις ή απόψεις της Τεχνικής Επιτροπής δεν είναι δεσμευτικές για την Κοινή Επιτροπή Παρακολούθησης.

Η Κοινή Επιτροπή Παρακολούθησης συνέρχεται τακτικά **κάθε τρεις μήνες** και έκτακτα όταν το ζητήσει εγγράφως ένα από τα μέλη της. Κάθε μέλος της Κοινής Επιτροπής Παρακολούθησης μπορεί, κατά την κρίση του, να καλεί στις συνεδριάσεις υπηρεσιακά στελέχη του φορέα από τον οποίο έχει ορισθεί και τα οποία είναι εμπλεκόμενα στην υλοποίηση του αντικειμένου της σύμβασης. Τα πρακτικά της Κοινής Επιτροπής Παρακολούθησης κοινοποιούνται σε όλα τα μέλη αφού υπογραφούν .

Η Κοινή Επιτροπή Παρακολούθησης συνεδριάζει έγκυρα όταν είναι παρόντα όλα τα μέλη της. Οι αποφάσεις της πρέπει να είναι αιτιολογημένες, λαμβάνονται δε κατά πλειοψηφία των παρόντων μελών και δεσμεύουν όλους τους συμβαλλόμενους φορείς.

Οι λοιπές λεπτομέρειες που ενδεχομένως απαιτηθούν για τη λειτουργία της Κοινής Επιτροπής, θα καθορισθούν με αποφάσεις της.

**ΑΡΘΡΟ 6**

**ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ – ΣΥΝΕΠΕΙΕΣ**

6.1 Η παράβαση οποιουδήποτε από τους όρους της παρούσας σύμβασης, οι οποίοι θεωρούνται όλοι ουσιώδεις ή η παράβαση των διατάξεων του νόμου και της καλής πίστης από οποιοδήποτε από τα συμβαλλόμενα μέρη παρέχει στο άλλο μέρος το δικαίωμα να καταγγείλει τη σύμβαση και να αξιώσει κάθε θετική ή αποθετική ζημία του.

6.2 Σε περίπτωση που ο Φορέας Υλοποίησης καθυστερήσει αναιτιολόγητα την παράδοση του φυσικού αντικειμένου της σύμβασης ή παραβεί υπαιτίως τις υποχρεώσεις του που απορρέουν από την παρούσα, υποχρεούται να καταβάλει στον Κύριο του Έργου ποινική ρήτρα μέχρι το ποσό που αντιστοιχεί στο 2% του συνόλου των δαπανών του Φορέα Υλοποίησης, που συμφωνήθηκε να του καταβληθούν ως αποζημίωση από τον Κύριο του έργου, στα πλαίσια της παρούσας Σύμβασης.

6.3 Ο Κύριος του Έργου οφείλει να καταβάλλει άμεσα και ανελλιπώς τα ποσά που προβλέπονται, στην παράγραφο 3.6 του άρθρου 3 της παρούσας Σύμβασης. Σε περίπτωση καθυστέρησης καταβολής των αναλογούντων ποσών πέραν των 30 ημερών μετά την ολοκλήρωση των προβλεπόμενων για την υλοποίηση του έργου, ο Φορέας Υλοποίησης, έχει το δικαίωμα να αναστείλει τις εργασίες μέχρι την εκπλήρωση της ως άνω υποχρέωσης του Κυρίου του Έργου ή να ακολουθήσει τα προβλεπόμενα στην παρ. 6.1 της παρούσας. Στην περίπτωση αναστολής χορηγείται, αυτοδίκαια, ισόχρονη παράταση για την υλοποίηση του αντικειμένου της Σύμβασης. Τυχόν πρόσθετη οικονομική επιβάρυνση που θα προκύψει από την παράταση αυτή, που δεν είναι επιλέξιμη στο πλαίσιο του Έργου βαρύνει τον Κύριο του Έργου.

6.4 Η Κοινή Επιτροπή Παρακολούθησης της Σύμβασης αποφαίνεται, κατόπιν σχετικής αίτησης του Φορέα Υλοποίησης, για την αναγνώριση αποζημίωσης για τυχόν θετικές ζημίες μη οφειλόμενες σε δική της υπαιτιότητα.

**ΑΡΘΡΟ 7**

**ΕΥΘΥΝΗ ΦΟΡΕΑ ΥΛΟΠΟΙΗΣΗΣ**

Σύμφωνα με το άρθρο 22 παράγραφος 3 εδ. α΄ του ν. 3614/2007 ο Φορέας Υλοποίησης ευθύνεται καθ’ όλη τη διάρκεια της παρούσας προγραμματικής σύμβασης έναντι του Κυρίου του Έργου για την καλή εκτέλεση των καθηκόντων του και έναντι των τρίτων ευθύνεται εις ολόκληρον με τον Κύριο του Έργου.

**ΑΡΘΡΟ 8**

**ΕΚΠΡΟΣΩΠΗΣΗ**

Ο Φορέας Υλοποίησης εκπροσωπεί δικαστικώς και εξωδίκως τον Κύριο του Έργου έναντι των τρίτων κατά την ενάσκηση των καθηκόντων του έως τη λήξη της μεταβίβασης της αρμοδιότητας υλοποίησης.

**ΑΡΘΡΟ 9**

**ΕΠΙΛΥΣΗ ΔΙΑΦΟΡΩΝ**

Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας σύμβασης και που δεν θα επιλύεται από την Κοινή Επιτροπή Παρακολούθησης της παρούσας σύμβασης, δύναται να επιλύεται από τα αρμόδια Δικαστήρια.

**ΑΡΘΡΟ 10**

**ΜΕΤΑΦΟΡΑ – ΑΠΑΣΧΟΛΗΣΗ ΠΡΟΣΩΠΙΚΟΥ**

Προκειμένου να διευκολυνθεί η εκτέλεση του Έργου της παρούσας σύμβασης είναι δυνατή η απασχόληση προσωπικού του Κυρίου του Έργου στον Φορέα Υλοποίησης αποκλειστικά για τις ανάγκες του συγκεκριμένου Έργου. Το προσωπικό αυτό ορίζεται με απόφαση του αρμοδίου οργάνου του Κυρίου του Έργου, σύμφωνα με τις ισχύουσες διατάξεις.

**ΑΡΘΡΟ 11**

**ΕΙΔΙΚΟΙ ΟΡΟΙ**

**11.1 Υποκατάσταση.** Απαγορεύεται ρητώς στο Φορέα Υλοποίησης η υποκατάστασή του από τρίτο για την υλοποίηση του Έργου. Αν χωρέσει υποκατάσταση, τότε ο Φορέας Υλοποίησης ευθύνεται για κάθε πταίσμα του τρίτου έναντι του Κυρίου του Έργου, ενώ συγχρόνως λύεται η παρούσα από υπαιτιότητα του Φορέα Υλοποίησης.

**11.2 Πνευματικά δικαιώματα.** Όλα τα έγγραφα (σχέδια, μελέτες, στοιχεία κ.ο.κ.) που θα συνταχθούν από το Φορέα Υλοποίησης (και τους προστηθέντες και αντισυμβαλλομένους του) στο πλαίσιο εκτέλεσης της παρούσας Σύμβασης και των συμβάσεων που θα υπογράψει ο Φορέας Υλοποίησης στο πλαίσιο υλοποίησης του Έργου θα ανήκουν στην ιδιοκτησία του Κυρίου του Έργου, ο οποίος έχει το δικαίωμα να τα επαναχρησιμοποιήσει ελεύθερα, θα είναι πάντοτε στη διάθεση των νομίμων εκπροσώπων του κατά τη διάρκεια ισχύος της σύμβασης και θα παραδοθούν στον Κύριο του Έργου κατά το χρόνο παράδοσης του Έργου ή αλλιώς κατά την καθ’ οιονδήποτε τρόπο λήξη ή λύση της Σύμβασης. Τα σχετικά πνευματικά και συγγενικά δικαιώματα ρητώς εκχωρούνται στον Κύριο του Έργου χωρίς την καταβολή αμοιβής.

**11.3 Εμπιστευτικότητα.** Καθ’ όλη τη διάρκεια ισχύος της σύμβασης, αλλά και μετά τη λήξη ή λύση αυτής, ο Φορέας Υλοποίησης (και οι προστηθέντες του) αναλαμβάνει την υποχρέωση να μη γνωστοποιήσει σε τρίτους, συμπεριλαμβανομένων των εκπροσώπων του ελληνικού και διεθνούς τύπου, χωρίς την προηγούμενη έγγραφη συγκατάθεση του Κυρίου του Έργου, οποιαδήποτε έγγραφα ή πληροφορίες που θα περιέλθουν σε γνώση του κατά την υλοποίηση του Έργου και την εκπλήρωση των υποχρεώσεών του.

**ΑΡΘΡΟ 12**

**ΤΕΛΙΚΕΣ ΔΙΑΤΑΞΕΙΣ**

Οποιαδήποτε τροποποίηση ή παράταση της παρούσας προγραμματικής σύμβασης γίνεται μόνον εγγράφως με κοινή συμφωνία των συμβαλλομένων μερών.

Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την προγραμματική σύμβαση, καθώς και η καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από αυτή την προγραμματική σύμβαση.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη, σε απόδειξη των οποίων συντάχθηκε η παρούσα και υπογράφεται σε τρία πρωτότυπα, έλαβε δε κάθε συμβαλλόμενος από ένα και το τρίτο θα υποβληθεί στην Ενδιάμεση Διαχειριστική Αρχή.

ΟΙ ΣΥΜΒΑΛΛΟΜΕΝΟΙ

ΓΙΑ ΤΟΝ ΚΥΡΙΟ ΤΟΥ ΕΡΓΟΥ ΓΙΑ ΤΟΝ ΦΟΡΕΑ ΥΛΟΠΟΙΗΣΗΣ

**ΔΗΜΑΡΧΟΣ ΛΕΒΑΔΕΩΝ**

**ΔΜΗΤΡΙΟΣ Κ. ΚΑΡΑΜΑΝΗΣ**

1. Εξουσιοδοτεί τον Δήμαρχο Λεβαδέων κ. Καραμάνη Δημήτριο για την υπογραφή της εν λόγω σύμβασης.
2. Ορίζει εκ μέρους του Δήμου Λεβαδέων ως εκπρόσωπο του φορέα υλοποίησης που θα συμμετέχει στην Κοινή Επιτροπή Παρακολούθησης της Προγραμματικής Σύμβασης βάσει του άρθρου 5 αυτής τον παρακάτω δημοτικό υπάλληλο:
   * τον κ. Χατζόπουλο Παρασκευά με αναπληρωτή τον κ. Στεφάνου Θεόδωρο.

**Η παρούσα απόφαση πήρε αριθμό 9/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1.Τουμαράς Βασίλειος

2.Καλλιαντάσης Χρήστος

3.Τόλιας Δημήτριος

4. Μίχας Δημήτριος ΠΙΣΤΟ ΑΠΟΣΠΑΣΜΑ

5. Ταγκαλέγκας Ιωάννης

Λιβαδειά 16 -01-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ